Browse: Pàgina d'inici / Blog, Vídeos / Música gratis para editar vídeos\nQuina música utilitzeu per editar vídeos? Ens pregunten moltes vegades. Hi ha molts portals de música gratis per editar vídeos a internet, i alguns són de bona qualitat.\nSi editeu vídeos amb música protegida amb drets d’autor, youtube ho detecta i actua de diverses maneres:\n· En general, no podràs monetitzar el vídeo, però en la majoria de casos, youtube posa anuncis en el vídeo i els guanys van per als autors de la música del vídeo. Aquest és l’avís que youtube et mostrarà a l’escriptori:\n· Altres vegades, youtube opta per treure la pista de so del vídeo, i només es veu la imatge, sense cap àudio, encara que la música duri 4 segons.\nAixí que si la teva idea és pujar algun vídeo a youtube i t’agradaria poder monetitzar-lo, o almenys, que no et treguin la banda sonora, et recomanem que facis servir algunes de les plataformes de músiques que et detallem a continuació.\nUs hem preparat un llistat dels 6 portals que més utilitzem per buscar la música ideal per editar cada projecte; tant per editar vídeos comercials com música gratis per editar vídeos casolans per pujar a youtube, facebook o plataformes digitals.\nTot i que no és gratuït, vull començar per aquest, ja que és el nostre preferit: Audio Jungle.\nÉs el que més fem servir per editar vídeos comercials. Si necessiteu músiques per a vídeos d’empreses o anuncis publicitaris, i que el client no tingui problemes per poder anunciar-se a internet, aquest és el portal que us recomanem. Sobretot per la quantitat, varietat i qualitat de les músiques.\nCreiem que és important que la música sigui de qualitat i que tampoc sigui un clip que ja molta gent hagi utilitzat, per aconseguir un treball únic i original. Per això, si estem elaborant un projecte que cobrarem per fer-lo, preferim invertir en un bon clip de música.\nEls autors que publiquen a Audio Jungle són professionals que creen els temes musicals optimitzats perquè siguin útils per editar creacions visuals. Hi ha molts clips de música que són només instrumentals, que són els meus preferits per editar vídeos.\nQuan els creadors musicals pengen les seves obres a la plataforma d’Audio Jungle, etiqueten els tracks amb paraules claus perquè després els puguis trobar més fàcil. Per exemple, si estàs buscant una música per editar un vídeo sobre un viatge, pots buscar per “travel” o et pots divertir buscant paraules que tinguin relació amb la intenció que li vols donar al vídeo. Si és “happy”, o “exciting” o també pots buscar-lo per instrument tipus “ukelele” o “acordeon”. Si tens temps i paciència, és un treball molt divertit i creatiu. Per a mi és fonamental trobar una bona cançó que ajudi a explicar i ressaltar la intenció de la grabació.\nEn aquest web és fàcil trobar músiques pensades per editar vídeo, amb canvis de ritme, amb versions diferents d’una mateixa cançó, ideal per poder tallar i editar la cançó per adaptar-la a l’edició de vídeo.\nDes que compres un primer track, cada mes reps gratis ítems de música, així com altres aplicacions de vídeo, fotos, web, gràfics …\nHi ha opcions des d’1 dòlar. Les que fem servir nosaltres costen 19 dòlars i es pot pagar amb paypal. En comprar l’ítem, t’envien un certificat de compra del track. Si vols investigar una mica, pots fer clic en el logotip per entrar a la seva web:\nEn el nostre canal de vimeo podeu veure una gran varietat de vídeos editats la majoria amb músiques d’àudio Jungle. Aquí us deixo un exemple que vam filmar a Arequipa, Perú:\nBé, ara sí, aquí us deixem el llistat de les nostres 5 plataformes preferides de música totalment gratuïta per editar vídeos. Són músiques sota llicència Creative Commons 3.0, el que significa que haureu d’esmentar a l’autor de la cançó al final de cada vídeo. Per la resta, no haureu de pagar res.\nUn dels nostres preferits gratuïts. Les músiques són bones i la qualitat és excel·lent. L’únic problema és que hi ha pocs tracks de música i molta gent els ha fet servir ja, pel que és fàcil trobar qualsevol altre vídeo a youtube amb aquests temes. Però és un bon recurs gratuït.\nTambé disposa d’alguns temes de pagament. Només cal esmentar la web al final del vídeo. Aquí us deixo un exemple de vídeo que hem editat amb un tema de bensound.com.\nBona pàgina web amb varietat de músiques gratuïtes. Estan classificades per estils, per durada o pel tempo. Només es necessita esmentar a l’autor de la cançó al final del vídeo, com s’especifica en cada tema.\nUn altre bon recurs de músiques gratuïtes per editar vídeos que ens encanta. Hi ha alguns clips que potser són una mica repetitius, però és qüestió de buscar bé entre els centenars de tracks que tenen. Cal esmentar la web al final de l’edició. Algunes d’aquestes cançons es troben també a la pàgina web de músiques que ofereix la galeria de youtube que us hem compartit més amunt.\nUna bona plataforma, amb facilitat per trobar músiques a través del tipus de música o de gènere. Es pot utilitzar fins i tot per a projectes comercials. Està sota llicència de “Creative Commons 3.0”, el que vol dir que cal esmentar l’artista al final de vídeo, com en les altres plataformes. En aquest cas, per exemple, hem de posar “music by audionautix.com” al final de cada vídeo editat amb música d’aquesta web.\nEsperem que us hagi agradat i que gaudiu la selecció de portals de música gratis per editar vídeos. Ara sí que ja no hi ha excusa per posar-nos a crear!\n« Concert a Costa Rica – Us esperem al Barba Negra Brew Pub!\tLa ruta secreta dels Inques »


agora: Ordre alfabètic als caràcters accentuats\nOrdre alfabètic als caràcters accentuats\n◄ Còpia de seguretat\nespai moodle copies seguretat ►\nper Àngel Pérez Beroy - divendres, 14 juny 2019, 13:36\nTornem amb el tema de l'ordre alfabètic i els caràcters accentuats.\nLa darrera cosa que veig al respecte és de 2014.\nNo sé si l'ordenació a la base de dades està ben configurada finalment i ja hauria de funcionar, però el cas és que no ens funciona en el nostre Moodle:\nCol·loca els cognoms amb accent "desordenats" (ordenats segons un criteri que no ens és natural).\nNo sé si podem arreglar-ho en algun punt de la configuració del nostre espai, però diria que això va a un nivell més general.\nJo, fa temps, tenia un lloc en local per proves amb LAMP (Linux+Apache+MySQL+PHP) i Moodle i amb mysqlphpmyadmin configurava joc de caràcters a utf8 i "collation" a utf8-general-ci (ci: case insensitive) o potser una de les variants spanish del "utf8" i sempre "ci", no ho recordo bé, i ordenava de la forma esperada.\nSé que ho vàreu mirar en el passat, però ens és certament incòmode i agrairíem que ho torneu a mirar o ens doneu instruccions si és una cosa que hàgim d'ajustar al nostre espai.\nRe: Ordre alfabètic als caràcters accentuats\nper MONICA GRAU PRIETO - dilluns, 17 juny 2019, 08:22\nprenem nota per tal de revisar-ho. Us direm alguna cosa en quant puguem.


Cribratge massiu entre els treballadors per detectar qui s’hagi contagiat durant les vacances - Altaveu el diari digital d'Andorra\nCribratge massiu entre els treballadors per detectar qui s’hagi contagiat durant les vacances\nSalut ofereix a les empreses de sectors com la construcció, el comerç o el transport fer test d’antígens als seus empleats entre el pròxim dissabte i el 7 de setembre\n26/08/2021 (19:25 CET)\nL'antiga plaça de Braus és un dels espais on es farà el cribratge massiu.\nEvitar que persones que tornin de vacances contagiades puguin acabar provocant brots als seus llocs de treball. Aquest és l’objectiu del cribratge massiu que vol impulsar Salut amb la col·laboració del teixit econòmic. La iniciativa, voluntària, es farà entre el pròxim dissabte i el set de setembre. Es podrà anar o bé a l’Stop Lab ubicat al centre de vacunació de l’antiga plaça de braus o als mòbils que aniran recorrent totes les parròquies.\nD’aquesta forma, es manté la tàctica de testos massius que ha estat habitual des de fa mesos. La iniciativa persegueix dues fites que es consideren claus. La primera, que el retorn a la feina sigui amb les “màximes garanties sanitàries”, ja que ha de permetre detectar de forma ràpida si hi ha empleats que han tornat contagiats. El segon, “identificar de forma precoç les persones amb infecció pel virus SARS-CoV-2 i adoptar les mesures de prevenció adequades per evitar la transmissió”.\nEl cribratge es farà a través de proves de detecció d’antígens. Els tests es faran, per una banda, a l’Stoplab de l’antiga plaça de braus. Per l’altra, també es podrà anar als mòbils que aniran situant-se cada dia a una parròquia diferent.\nLa mesura està oberta a tots els treballadors relacionats amb sectors com ara la construcció i el comerç, com ara els instal·ladors o els transportistes entre altres. Es faran proves tant si es considera que la persona està immunitzada (amb la pauta completa de la vacuna o havent passat la malaltia en els darrers sis mesos) com no.\nSegons s’ha explicat des de la CEA, les empreses interessades tenen dues opcions. Per una banda, demanar cita pels seus treballadors a l’Stop Lab situat al costat del centre de vacunació al telèfon 821 955. També poden anar directament als dispositius mòbils que rotaran per les parròquies. Una darrera opció és enviar un correu electrònic a l’Oficina Covid amb el llistat d’empleats que es vulguin apuntar.


Tags: Gent Gran, Serveis Socials, acollida, residència, vellesa, dependència\nSol·liciteu plaça en una residència assistida\nÉs un servei d’acolliment residencial, amb caràcter permanent o temporal, i d’assistència integral a les activitats de la vida diària per a persones grans amb dependència. Facilita un entorn substitutiu de la llar, adequat i adaptat a les necessitats d’assistència, i afavoreix la recuperació i el manteniment del màxim grau d’autonomia personal i social.\nBugaderia i repàs de la roba.\nManteniment de les funcions físiques i cognitives.\nGarantia d’assistència sanitària.\nA persones majors de 65 anys amb valoració de grau de dependència II o III.\nA través dels serveis bàsics social, dirigint-se a la Oficina Integral d'Atenció Social (OIAS) o als Equips Bàsics d'Atenció Social (EBAS), en cas de disposar d'un o una professional de referència dels serveis bàsics d'atenció social.\nAl municipi del Prat hi ha dues residències amb places públiques, Onze de Setembre i La Torreta del Prat. Tot i així, les persones interessades poden tramitar la sol·licitud a qualsevol altra residència de Catalunya amb places públiques.\nLa Generalitat de Catalunya regula els preus públics segons els nivells de renda individual.\n110 horts amb una finalitat lúdica, cultural, terapèutica, d’activitat física i de relació social.\nPropostes que busquen conservar la salut física i psíquica de les persones grans.\nPunt d’Informació de la Gent Gran\nEspai de referència per a les persones grans del Prat.\nAcolliment d’assistència integral per a persones grans.\nServei per donar resposta ràpida a emergències dins del domicili.


Convocatòria i bases del procés selectiu per una borsa de treball de Vigilant-Taquiller de piscina.\nEs fan públiques les bases i la convocatòria per una borsa de treball de Vigilant-Taquiller de piscina, personal laboral temporal a temps parcial, grup AP, per cobrir vacants, substitucions i qualsevol altre tipus de contingència temporal d'aquest grup professional que es doni a l'Ajuntament de...\nResultat de les proves de català del procés selectiu per una plaça de tècnic especialista en serveis municipals\nEs fan públics els resultats de la prova de català del procés selectiu per una plaça de tècnic especialista en serveis municipals que podreu veure clicant en aquest enllaç.\nLlistat definitiu d'admesos/es i exclosos/es , nomenament de Tribunal i data de les proves del procés selectiu per una plaça de funcionari/ària interí/ina Tècnic/a especialista en serveis municipals\nLlistat definitiu d'admesos/es i exclosos/es , nomenament de Tribunal i data de les proves del procés selectiu per una plaça de funcionari/ària interí/ina de Tècnic/a especialista en serveis municipalsl que podereu localitzar clicant en aquest enllaç.\nLlistat definitiu d'admesos/es i exclosos/es , nomenament de Tribunal i data de les proves del procés selectiu per una plaça de funcionari/ària interí/ina Tècnic/a de l'Administració General.\nLlistat definitiu d'admesos/es i exclosos/es , nomenament de Tribunal i data de les proves del procés selectiu per una plaça de funcionari/ària interí/ina Tècnic/a de l'Administració General que podreu localitzar clicant en aquest enllaç.\nFesta de la Gent Gran 2020-2022\nL´Ajuntament de Puigpelat us convida a participar a la Festa de la Gent Gran que es celebrarà el pròxim diumenge 8 de maig, dins el temps de primavera i formant part de les jornades culturals. Aquesta diada no està oberta només als majors de 65 anys sinó també als seus familiars, amics i tota...\nLlista definitiva d'admeses i excloses, data de les entrevistes i tribunal seleccionador de la borsa de treball d'educadora de la llar d'infants.\nEs fa pública la llista definitiva d'admeses i excloses, la data de les entrevistes i tribunal seleccionador de la borsa de treball d'educadora de la llar d'infants. Podreu consultar la resolució clicant en aquest enllaç.\nLlistat provisional d'admesos/es i exclosos/es d'una plaça de funcionari/ària interí/ina de Tècnic/a mig de l'administració general de l'Ajuntament de Puigpelat.\nLlistat provisional d'admesos/es i exclosos/es del procés selectiu per una plaça de funcionari/ària interí/ina de Tècnic/a mig de l'administració general de l'Ajuntament de Puigpelat. Podeu consultar el decret clicant en aquest enllaç.\nLlistat definitiu d'admesos/es i exclosos/es , nomenament de Tribunal i data de les proves del procés selectiu per una plaça de funcionari/ària interí/ina de Secretaria Intervenció de l'Ajuntament de Puigpelat.\nEs fa públic el llistat definitiu d'admesos/es i exclosos/es , el nomenament de Tribunal seleccionador i data la de realització les proves del procés selectiu per una plaça de funcionari/ària interí/ina de Secretaria Intervenció de l'Ajuntament de Puigpelat. Podeu accedir al decret clicant en...\nResultat de la prova de català i fase de concurs del procés de selecció per la borsa de peó de brigada\nEs publica el resultat de la prova de llengua catalana i la fase de conscurs del procés selectiu de la boras de peó de brigada municipal. Podeu trobar els resultats clicant en aquest enllaç.\nLLista provisional d'admesos/es i exclosos/es del procés selectiu per una plaça de tècnic/ especialista en serveis municipals\nEs fa pública la llista de d'ademesos/es i exclosos/es del procés selectiu per cobrir la plaça de Secretaria Intervenció de l'Ajuntament de Puigpelat. Les persones admeses i/o excloses disposen de un termin de 10 dies, a comptar de l'endemà d'aquesta publicació, per presentar les esmenes i al·...


Batet, sobre el PDeCAT i ERC: “Com més s’ho mirin, menys dubtes hi haurà de la necessitat d’aprovar els PGE”\nLa ministra de Política Territorial i Funció Pública, Meritxell Batet, atenent la premsa / ACN\nLa ministra de Política Territorial i Funció Pública, Meritxell Batet, ha instat els grups del PDeCAT i Esquerra al Congrés a “fixar-se bé” en el contingut dels pressupostos generals de l’estat (PGE) per tal de facilitar que tirin endavant. “Com més s’ho mirin, menys dubtes hi haurà de la necessitat d’aprovar-los”, ha afirmat Batet aquest divendres a la tarda abans d’assistir al Consell de la Federació del PSC del Baix Llobregat. La ministra ha defensat que els comptes pel 2019 aprovats pel Consell de Ministres “ofereixen moltes coses” als ciutadans de Catalunya “igual que als de la resta de l’estat”, destacant l’increment de partides en polítiques socials i d’impuls de l’economia. “No hi ha millor oferiment que atendre les preocupacions reals”, ha afegit.\nBatet ha replicat les reticències expressades pel vicepresident de la Generalitat, Pere Aragonès, i ha volgut remarcar que “la política ha de respondre a les necessitats reals dels ciutadans, i això és el que fan els pressupostos de l’estat”. La ministra ha afegit que “això vol dir parlar de generar més benestar”, i ha emplaçat Esquerra i el PDeCAT a desgranar els comptes detalladament. “Farien bé de fixar-se en els continguts dels pressupostos per analitzar si realment milloren les condicions dels ciutadans, i aleshores que decideixin el seu vot”, ha apuntat.\nEn aquesta línia, la ministra de Política Territorial ha tret pit del projecte de comptes pel 2019 que aquest divendres ha aprovat el Consell de Ministres, ressaltant l’aposta per les polítiques de suport a la dependència, l’educació, la sanitat i els serveis socials. Al mateix temps, també ha destacat la voluntat de “canviar el model productiu per assegurar un creixement econòmic fort” i d’aconseguir “una recuperació de drets que s’han anat perdent els últims anys”.\nEn relació als diners reservats a complir la disposició addicional tercera de l’Estatut de Catalunya, Batet s’ha vanagloriat de “complir amb els estatuts que en tots els períodes del PP han estat sistemàticament incomplerts”, i ho ha situat com a exemple del “compromís inequívoc” del govern de Sánchez amb els catalans.\nEl pacte a Andalusia tindrà un “cost polític”\nD’altra banda, preguntada sobre el pacte per formar govern a Andalusia i les declaracions del líder de Ciutadans dient que l’acord de PP amb Vox és “paper mullat” per als taronges, Batet ho ha atribuït a la “incomoditat” que sent Albert Rivera. “Entenc que Ciutadans estigui incòmode acompanyant una força de l’extrema dreta, però és la realitat que han escollit per garantir un nou govern a Andalusia”, ha afirmat.\nBatet ha vaticinat que el pacte de governabilitat de PP i Cs amb Vox “tindrà un cost polític a nivell espanyol i europeu” i ha lamentat que no s’hagi seguit la tendència d’altres països com França i Alemanya “on s’ha aïllat l’extrema dreta”. Així, ha lamentat que “s’hagi donat naturalesa als seus plantejaments pactant amb ells per fer govern en una comunitat tant important com Andalusia”.\nCelaá cree inasumible "sacrificar" el "interés general" al de Iglesias\nLa ministra española de Trabajo defiende ante la OIT los avances por el "empleo decente"\nCalviño avisa de que tener un Gobierno en julio mejoraría la nota de España\nEl compromís per lluitar contra els abusos sexuals s'ha de concretar en accions\n"Com deia Tarradellas, 'el nostre país és massa petit perquè es menyspreï cap dels seus fills'"


Pujol i Maragall coincideixen que cal anar més enllà com a nació en l'entrega de la Medalla d'Or La República\nPujol i Maragall coincideixen que cal anar més enllà com a nació en l’entrega de la Medalla d’Or\nEl Saló de Sant Jordi del Palau de la Generalitat ha estat testimoni aquest dimarts del lliurament de la Medalla d’Or als expresidents Jordi Pujol i Pasqual Maragall, que reconeix aquelles persones que han prestat serveis eminents i extraordinaris a Catalunya en els àmbits polític, social, econòmic, cultural o científic. Maragall espera ‘que Catalunya sigui reconeguda com a nació, no tan sols en el preàmbul de l’Estatut sinó en la Constitució del seu estat, però tot arribarà’. D’altra banda, Pujol ha dit que ‘Catalunya com a país no és un invent, és una realitat històrica’ i ha continuat dient que Catalunya no s’ha d’adaptar a una Constitució, sinó al revés’.\nEls decrets de concessió de les Medalles d’Or reconeixen per una banda la trajectòria de qui va ser president des del 1980 fins al 2003, Jordi Pujol, així com la seva dedicació absoluta al servei de Catalunya, les institucions i la gent, la qual cosa l’ha convertit en el ‘pare fundador del catalanisme’ del segle passat. D’altra banda, s’ha fet mereixedor a l’expresident Maragall d’aquesta màxima distinció pel ‘seu llegat polític’ que representa un projecte de futur per a la Catalunya del segle XXI. La seva figura s’ha convertit en un referent intel·lectual de la construcció europea.\nAmbdós expresidents s’han mostrat agraïts per aquesta distinció i han coincidit a reivindicar Catalunya com a nació. El primer a parlar ha estat Pasqual Maragall qui s’ha referit a l’actual president de la Generalitat, José Montilla, com a un ‘nou català’ que ha ‘mamat’ la Catalunya obrera dels edificis de setze pisos sense ascensor de Cornellà de Llobregat, ‘quan ell hi va arribar.’ ‘Un barri tan català’ com el de l’Eixample de Barcelona, la plaça del mercat de Vic, o la Catalunya dolça del Baix Empordà.\nD’altra banda, Maragall ha afirmat que en l’Europa ‘diversa’ Catalunya serà ‘una nació’, perquè s’ha de ‘preservar l’espècie’, i ‘se sap’ que la ‘pèrdua de diversitat afebleix les espècies’. I ha desitjat que ‘algun dia’ Catalunya sigui reconeguda com a nació ‘no sols en el preàmbul del seu Estatut, sinó en la Constitució del seu estat’. I ha afegit que ‘tot arribarà’ perquè la ‘paciència’ no ha estat ‘mai una virtut absent del nostre arsenal’ i ha considerat que en aquests moments s’està en la ‘parsimònia sistemàtica’ i ‘no perquè simplement estiguem farts de tot’ sinó perquè hi ha arguments i aliats en l’Europa multiestatal on hi ha ‘més cultures que països i més nacions que estats’.\nAixí mateix, Maragall ha mencionat els reptes que ha d’afrontar Catalunya per ser-hi a Europa i arribar a convertir-se en un país punter, sensible i ric.\nTot seguit ha iniciat el seu parlament Jordi Pujol qui també ha centrat el seu discurs en la realitat històrica de reconèixer Catalunya com a país. I ha explicat que Catalunya ‘no és fruit’ de ‘cap Constitució’ ni de ‘cap partit polític’ ni de cap ‘programa electoral’. I és per això que ‘Catalunya no s’ha d’adaptar a la Constitució sinó que aquesta, ‘sigui la que sigui’ és qui s’ha d’adaptar i ‘respectar-la’. Pujol ha continuat dient que en la ‘defensa d’una identitat pròpia ningú ens podrà igualar en el conjunt de l’estat’. ‘Ens volen harmonitzar en tot’, ha afirmat Pujol, i ha afegit que ‘no podran reduir a un mínim comú denominador’ una institució que ha tingut un president Companys qui va ser afusellat per ser president de la Generalitat.\nL’expresident Pujol ha conclòs el seu parlament aclarint que la institució té la funció de ‘servir Catalunya’ i que es deu a la seva ‘identitat’ i ha demanat que ‘que tots’ sàpiguen ‘ser fidels continuadors’ a aquesta tradició.\nL’acte ha estat finalitzat pel discurs de l’actual president de la Generalitat, José Montilla, qui ha dit que ‘el futur de Catalunya no està escrit’ sinó que serà aquell ‘que escriguin els catalans’. I ha afegit que se sent ‘orgullós’ de les pròpies arrels, però també ‘respectuós’ de les dels altres. I ha reconegut que Pujol i Maragall han estat mereixedors de la Medalla d’Or per ‘exemplificar el patriotisme i per la seva obra feta’.\nAixí, els expresidents ‘formen part de la memòria viva i de la consciència col·lectiva de Catalunya’, ha afirmat Montilla. A més són figures en les quals ‘trobo un referent i un mestratge’.\nEl president, ha dit, però, que ara s’ha de trobar el camí del futur de Catalunya, sobretot, si els polítics entenen que ‘cal unió’ en els objectius ‘nacionals del país’, tant pel que fa en l’àmbit mundial com en el desplegament normatiu i legislatiu de les potencialitats del nou Estatut.


e-CoMuNiCaNdO: València es desfà entre les flames i la cendra\nEls babilonis buscaven en el cel alguna senyal encertada per intentar evitar situacions de crisi o d'emergència que poguessin pertorbar les seves vides. Ells, d'aquesta manera, van crear un ordre artificial escrit a pols en les tauletes, que amb l'ús de diferents tecnologies emprades per transmetre missatges, ha perdurat fins al segle XXI. Els valencians mirem al cel amb amb el cor en un puny mentre la cendra és testimoni de la desfeta del nostre territori i plorem llàgrimes de foc per dintre sense consol amb un sentiment d'impotència brutal. No només ens toca patir a una classe dirigent que viu en una realitat paral·lela somiant amb Eclestone o els iots del'Americas Cup a anys llum de la terra que xafen sinó que a sobre ens neguen com a poble. Tots plegat és delirant i sinó fos aquí pensaria que m'expliquen una broma surrealista de mal gust sense cap fonament. Segueix a El Matí Digital\nPublicado por Pepa Martorell en 07:38\nEtiquetas: Aigua de València, CremaValència, El Matí Digital, Incendi, PaísEnFlames


Sant Joan de Déu publica la primera guia per comunicar males notícies — Informació i notícies sobre tot el que passa al Baix Llobregat i l'Hospitalet del Llobregat\nJueves, 21 de diciembre de 2017 | Leída 34 veces\nSant Joan de Déu publica la primera guia per comunicar males notícies\nDóna resposta a les necessitats de les famílies en un moment d'impacte com és la comunicació d'un diagnòstic\nEs tracta del primer manual d’aquestes característiques que es fa a Espanya amb la participació de famílies de pacients que han estat tractats al centre d'Esplugues. La guia de La primera notícia ha estat elaborada per un equip multidisciplinari que, en base al seu coneixement i experiència i a les vivències de les famílies, ha classificat les principals fases de la comunicació amb els pacients i els seus familiars.\nLa informació que es dóna a l'infant i l'adolescent també és un element clau de la guia, ja que un dels drets dels infants hospitalitzats (la carta dels quals l'Hospital posa en pràctica des de 2004), és ser informats de la forma adequada segons la seva edat i capacitat de comprensió. A diferència d’altres recursos existents, aquesta guia entén la comunicació de la primera notícia com un procés i no pas com un fet puntual.\nAquest procés comença abans de transmetre la notícia i no s’acaba després d’haver-ho fet. Per això el manual aconsella, entre d'altres qüestions, com preparar abans la comunicació – elegir un espai idoni, triar el moment més oportú, decidir quins professionals donaran la notícia i a quins familiars – i també després, quan el pacient i la seva família marxen a casa i acostumen a sorgir dubtes.\nEl manual preveu situacions d'aquest tipus i orienta els diferents equips de l'Hospital Sant Joan de Déu per tal que pugui respondre-hi de la forma més adequada possible. La guia dóna eines als professionals per tal que, fent un seguit de preguntes clau, puguin tenir una idea de què necessita cada família. També s'ofereix informació sobre com es viu la malaltia a casa nostra o en diferents cultures, i anticipa les preguntes freqüents dels pares i mares.\nLa guia de males notícies no està únicament dirigida als metges i metgesses que informaran la família sinó a tots els professionals que en algun moment poden estar-hi implicats, com ara els equips d'infermeria o treball social. Igualment, preveu situacions en què les diferències lingüístiques i culturals suposen un repte. Per això s'han recollit consells per explicar la situació dels pacients procedents de l'Àfrica subsahariana, l'Amèrica Llatina, el Pakistan, el Magrib, l'Orient Mitjà, Rússia i Ucraïna o la Xina, entre d'altres.\nIgualment s'ha creat un Grup de Suport en Comunicació Sensible format per professionals de diverses especialitats com ara Cures pal·liatives pediàtriques, Oncologia i hematologia, Obstetrícia i ginecologia o Urgències, entre d'altres. L'objectiu és oferir assessorament als equips de la casa per tal d'abordar les situacions complexes de la millor manera possible.\nAquesta tardor l'Hospital Sant Joan de Déu ha organitzat un curs en línia per difondre la guia entre els professionals del centre. Aquesta formació s'ha complementat amb jornades presencials i pràctiques que han consistit a simular la comunicació d'una primera mala notícia a les famílies. Aquesta formació s'ha elaborat en un procés de col·laboració de l'equip d'Experiència de Pacient i de direcció de Docència de l'hospital, que treballen en comú en aquesta línia estratègica del centre. Actualment es tracta de cursos interns per a professionals de Sant Joan de Déu que els propers mesos es posaran a disposició de professionals d'altres centres.


La revolució de les dones en la societat digital - Opinadores - Dones en Xarxa\nAquests darrers anys s’ha percebut un creixement excepcional en la presència de les dones a les xarxes que no té aturador. Tenim veu, tenim opinió, i disposem d’instruments per fer-nos sentir. Proliferen arreu les campanyes que defensen aquesta reivindicació col•lectiva. La meva experiència personal en aquest sentit és ben recent. A les xarxes fa un temps que m’he proposat ajudar a la visibilitat de les dones que tenen coses a dir. Per la feina que faig, sovint conec dones que no s’atreveixen a obrir-se un perfil digital perquè pensen que no és interessant el que puguin dir, o bé hi són, però de manera passiva, per veure què hi passa, què hi diuen els altres. I miro d’empènyer-les a ser-hi actives, perquè a la xarxa es tracta de compartir.\nNo fa ni un any que vaig obrir, de manera espontània i sense cap pretensió especial, l’etiqueta #5dones que es va fer viral immediatament, i va inundar Twitter amb un impacte considerable. Van arribar a parlar-ne mitjans de comunicació, se’n van publicar articles i em va permetre establir relació amb persones interessants. Finalment es va traduir en un document col•laboratiu amb centenars de dones etiquetades segons els camps d’interès.\nAra fa sis mesos vam iniciar, amb un grup de dones, #50dones, la campanya @onsonlesdones, per tal de denunciar l’escassa presència de dones als espais d’opinió als mitjans. Cada dia es fa recompte de quantes dones hi intervenen i mensualment s’emet un informe que es publica al blog On són lesdones, cosa que ens permet anar-ne estudiant la progressió. S’ha anat construint a poc a poc, de manera tranquil•la i ben organitzada, tenint en compte l’opinió de totes, i podem dir que ara ja tenim presència destacada en diverses xarxes, amb actes presencials i estem aconseguint una incidència notable. Hem aconseguit anar més enllà de la campanya en concret, perquè estem veient que per fi molta gent s’acostuma a “comptar” les dones a l’hora d’organitzar una taula rodona, programar un congrés o muntar un equip de treball. Abans ni s’hi fixaven, i ara ha esdevingut un factor rellevant.\nFa molt poc temps que vaig iniciar la campanya #RecDon, amb l’objectiu d’arribar a obtenir una llista de dones amb perfils poc visibles però que val la pena de seguir-les, bé per l’interès de la seva activitat professional, bé pel seu compromís social. Cada diumenge recomanem només una persona, i a poc a poc la llista va creixent. Ara mateix ja n’hi ha centenars, i quan arribem a les #500dones segurament s’imposarà una trobada presencial, que pot derivar en noves iniciatives i compromisos. I és que quan agrupes persones, passen coses.\nLa revolució de les dones s’adiu perfectament amb la nova època que albirem, amb el canvi disruptiu que comporta la revolució digital al nostre món. El segle XXI serà el segle de les dones, que entenem millor que ningú la construcció de la intel•ligència col•lectiva per poder avançar, la gestió adequada de les emocions, la necessitat de fer una comunitat compromesa per poder avançar. Les xarxes constitueixen un instrument poderós, que pot ajudar-nos a canviar les coses si ens ho proposem. Necessitem rigor, constància, organització, generositat i un punt d’humor per no posar-nos massa transcendents.\nDarrerament, en algunes conferències que he fet a estudiants de secundària, he volgut acabar sempre dient-los que el canvi és a les seves mans, que tenen al seu abast la possibilitat de modificar una realitat que no els sembli prou justa, o prou digna. Només cal que coneguin les eines i en facin un bon ús. La revolució de les dones és un bon reflex d’aquest poder: construïda des de baix, ha esdevingut un moviment imparable i poderós.


integrar l’espiritualitat a la teràpia: un minut de salut mental: bona xarxa de notícies - Totes Les Novetats\nTot i que el terme 'espiritualitat' pot referir-se a activitats religioses (assistir a serveis de culte formals o creure en Déu), també pot descriure un compromís amb qualsevol cosa més gran que un mateix, inclòs ajudar els altres o estar en sintonia amb la natura. Les persones poden expressar l’espiritualitat a través de l’oració, la meditació, el servei comunitari o l’atenció mentre es passegen pel bosc.\nUn terapeuta pot obtenir beneficis fomentant l’espiritualitat d’un pacient. Un exemple és el cas del dol. Si una persona té una creença religiosa o espiritual en un poder superior, el terapeuta pot ajudar-la a abordar els problemes del dolor des d’aquest punt de vista. El terapeuta pot ajudar el client a processar la seva creença que la persona morta encara viu. Fins i tot si el client no creu en un poder superior, el terapeuta pot ajudar-lo a pensar les formes en què viu la persona morta a través de records especialment bons.\nUn altre tipus d’espiritualitat que pot ser útil en teràpia és la creença que tot passa per una raó. Tot i que aquesta filosofia sovint es correspon amb una creença en un poder superior, no ha de fer-ho, sinó que també pot derivar d’una creença en un univers just, la llei del karma o la llei de l’atracció.\nSi el client ha experimentat un esdeveniment negatiu, el terapeuta el pot guiar a través de processos espirituals per trobar el revestiment de plata. Per exemple, ajudar-los a sentir-se més compassius envers els altres que tenen un problema o malaltia similar, o agrair el descobriment que tenen més força del que es van adonar.\nL’espiritualitat pot ajudar els clients a prendre decisions difícils, mitjançant l’oració o la meditació per determinar l’elecció que els sembli adequada.\nSi l’espiritualitat dels clients pren la forma d’ajudar els altres, es pot utilitzar com a forma de tractar la depressió. Es pot animar els clients a implicar-se en el servei com una forma d’activitat i realització de tasques (que poden ajudar a curar la depressió).\nEl pensament espiritual –un sentit del significat dirigit fora d’un mateix– també alleuja l’ansietat, oferint la comoditat que hi ha un propòsit a l’univers o un poder benèvol superior.\nL'espiritualitat en totes les seves formes pot ajudar els clients a curar-se dels esdeveniments difícils de la vida, a prendre decisions i a trobar sentit. Tenint en compte aquests avantatges, els terapeutes que d’altra manera trobarien incòmode abordar el tema de les creences espirituals o religioses haurien d’explorar obertament i sense criteri aquesta via, encara que la seva filosofia difereixi de la del client. El terapeuta pot fins i tot derivar un client a un altre metge si un professional més compatible pot atendre millor les seves necessitats.\n(Foto superior cortesia de Sun Star; redacció addicional, edició de Geri Weis-Corbley)\nCristina Frickés escriptora col·laboradora i voluntària a la Good News Network des del 2006. Actualment està completant el màster en psicologia clínica i comunitària a la Universitat de Carolina del Nord a Charlotte i té previst graduar-se al desembre. Consulteu aquí una llista de tots els articles de Cristina - incloent-hi columnes anteriorsMinut de salut mentalsèrie.\nNingú no volia aquest gos per les seves mirades –Fins que no va aparèixer una família


Oli Corporal Natural Fitness | cosmètica natural | ALQVIMIA\nNatural Fitness Body Oil és un oli corporal que treballa sobre el nostre cos, escalfant-lo abans de l'exercici i relaxant-lo després de la seva pràctica.\nMolts professionals del massatge s'especialitzen, o bé s'hi han d'enfrontar sovint, amb la realització de massatges esportius. Per aquest motiu hem creat un oli corporal únic a les seves característiques. La perfecta combinació de la sinergia d'olis essencials de Romaní, Pi, Gerani, Farigola i Camamilla que el componen fa que aquest producte es pugui utilitzar tant abans com després de l'esforç físic. Aplicat abans prepara la musculatura per a l'esforç i després la relaxa fent que els senyals del cansament es percebin poc.\nLa pràctica habitual de qualsevol tipus d'esport requereix cures específiques per a la pell. Alqvimia t´ofereix la solució ideal en forma d´oli de massatge 100% natural que activa la microcirculació, tonifica i hidrata la pell i aporta una agradable sensació de frescor i vitalitat, preparant l´organisme abans de la pràctica de l´esport habitual o ocasional i després de practicar-ho. Alleugereix la sensació de cansament i relaxa després de l'exercici.\nNatural Fitness Body Oil està elaborat a partir de les matèries primeres d'origen vegetal més pures. Té com a base l'Oli d'Ametlles que proporciona hidratació, nutrició, elasticitat i finor als teixits. A ell s'uneix una sinergia activa d'Olis Essencials les principals propietats de les quals es resumeixen a afavorir la microcirculació, tonificació, oxigenació, relaxació i descongestió, regeneració i dermoprotecció.\nÉs un producte que combat la percepció d inflamació, alleuja la sensació de dolor i estimula la circulació de l energia treballant sobre el teixit muscular, aportant energia i vitalitat\nAbans de l'exercici físic: Apliqueu-vosAplicar a les cames un tònic corporal, Aigua de la Reina d'Hongria o Alcohol de Romero amb friccions des dels turmells fins a la maluc. A continuació, feu-vos massatges per tot el cos amb Natural Fitness Body Oil. La combinació d'aquests dos productes t'ajudarà a prevenir els temuts cruiximents i ajudarà la musculatura a mantenir-se elàstica durant l'exercici.


Regs i principi de temporada. - Agricultura ecològica familiar i minifundista\nRegs i principi de temporada.\nPublicat per agusti el 11 Setembre 2013\nAquesta primavera i estiu ha estat molt variada en relació a pluges, temperatures i vents. Hem tingut pluges abundants al principi de primavera i aquests últims dies, com forts vents i sol les setmanes passades, obligant a escurçar l’interval de reg.\nAquest fet ens serveix per introduir un tema: el reg. Així doncs, aquesta entrada va dedicada a descriure alguns dels sistemes de regs més comuns.\nEl reg és una de les actuacions sobre el sòl més importants. Mantindre la humitat del sòl és importantíssim per alimentar qualsevol vegetal que hi plantem i aquest pugui desenvolupar-se amb normalitat.\nDe forma molt general, el reg ha de ser just i evitar les faltes i sobretot els excessos. S’ha de regular amb les condicions climàtiques de cada lloc i al cultiu que hi desenvolupem. A partir d’aquestes informacions i de les pròpies possibilitats, és quasi indispensable el desplegament d’un sistema de reg per fer aquest el més eficient i automatitzat possible.\nEl sistemes de reg bàsics són:\nReg per inundació o “a manta”. Aquest sistema és el que s’utilitza, per exemple, en el cultiu de l’arròs. També s’emprava antigament en el cultiu dels cítrics. És el més senzill i barat en termes de desplegament, però molt costos en termes d’aigua i de posada en marxa, ja que normalment es fan canals al sòl per canalitzar l’aigua i aprofitar-la al màxim.\nReg per goteig (o microgoteig). Està caracteritzat per utilitzar conduccions de plàstics, a les quals es practiquen forats per unir-hi altres tubs que duran l’aigua fins al sòl. Aquest tubs, degut al seu diàmetre, tindran un flux d’aigua limitat i molt localitzat, permetent utilitzar menys aigua. Té un cost per a desplegar tot el sistema de tubs i vàlvules en funció del cultiu i la finca.\nReg per aspersió. El reg per aspersió s’utilitza molt en alguns cereals. Es tracta de la pulverització d’aigua mitjançant aspersors, repartint la mateixa entre una gran superfície. Resulta molt eficient, però implica la compra dels mateixos aspersors i la seva col·locació per la finca. L’impacte sobre la humitat del sòl, en el mateix temps, és inferior respecte al reg a manta i al reg per goteig, però la superfície és superior. Per tant, si es vol donar la mateixa humitat al sòl que amb el reg per goteig o a manta, s’haurà de regar més estona.\nReg per exsudació. El reg per exsudació és un sistema de reg per tubs que per la seva construcció, transmeten la humitat a través de la seva coberta. D’aquesta manera, tot el tub és el que propaga la humitat rega tot el sòl al voltant del mateix. És relativament modern i s’utilitza en cultius d’horta i en aquells on es vulgui optimitzar al màxim el consum d’aigua.\nCom dèiem, el reg ha de ser ajusta\nMagrana versió 2013\n. Les plantes tenen comportaments diversos en funció dels períodes de sequera o de pluges. Per exemple, els rosers, durant sequies romanen en repòs. En canvi, la gran majoria, en excessos d’humitat, tendeixen a sofrir la proliferació de fongs en arrels i trons/tiges.\nA La Calafa hem estat utilitzant el mateix sistema de reg per goteig des de fa uns anys i el compartim tant en el cultiu de cítric com el d’alvocats. A través de l’aigua de pou de la comunitat de regants, ens arriba l’aigua a la finca, la qual distribuïm a través d’un sistema de mànegues mare, mànegues per renc i microtubs que permeten localitzar el reg, localitzant així on va a parar l’aigua.\nDegut a les feines de desbrossat aquestes mànegues han sofert talls, que hem anat reparant o substituint microtubs on ha fet falta.\nEn relació a l’estat de la Calafa, els fruits ja comencen a agafar forma i mida. Tenim ja les primeres magranes creixent, encara que sembla que enguany tindrem menys producció 🙁\nCategories:\tAgricultura ecologicaQuadern de camp


Borrell i Valls qualifiquen els parlamentaris signants del manifest "d'ignorants" i defensen la independència judicial de l'estat espanyol\n5 min. Barcelona 01/09/2019 12:45\n651x366 52 diputats francesos reclamen la fi de la "repressió" i les "mesures arbitràries" contra els independentistes / ACN 52 diputats francesos reclamen la fi de la "repressió" i les "mesures arbitràries" contra els independentistes / ACN\nUn grup de 52 diputats francesos reclamen aquest diumenge la fi de la "repressió" i les "mesures arbitràries" contra els líders independentistes catalans empresonats i a l'exili. En una tribuna al setmanari ' Le Journal du Dimanche', els parlamentaris expressen la seva "preocupació" i "reprovació" pel que consideren un "atac contra les llibertats fonamentals i l'exercici de la democràcia". "El respecte per les regles institucionals és una cosa, però considerem que el debat polític no s'ha d'aturar amb repressió, amb atacs als drets de les persones amb una espècie de delicte d'opinió", asseguren els signants, que apel·len a una "rebaixa de les tensions".\nEntre els signants del manifest hi ha el president del partit de centre liberal UDI, Jean-Christophe Lagarde; el secretari general del partit comunista francès, Fabien Roussel, i el líder de la França Insubmisa, Jean-Luc Mélenchon. També hi ha exministres d'esquerra com Marie-George Buffet, que ha estat candidata presidencial pels comunistes, o Sylvia Pinel, que va ser al govern d'Ayrault.\nEls diputats asseguren que la situació dels polítics independentistes catalans empresonats o a l'exili "continua des de fa mesos", i admeten que han esperat que s'haguessin acabat les cites electorals a l'Estat per "expressar-se". "Per les seves tries polítiques, per haver volgut organitzar una votació, els electes han estat empresonats o estan exiliats i s'arrisquen a una condemna de dures penes de presó", lamenten els diputats. "Com nombroses veus a Espanya i fora, nosaltres apel·lem a la rebaixa la tensió i que es posi fi a les mesures arbitràries que afecten el dret de sufragi dels electes", conclouen.\nEl president de la Generalitat, Quim Torra, ja ha agraït el suport dels parlamentaris francesos a través d'una piulada a Twitter. "Moltes gràcies pel vostre compromís amb la democràcia i els drets civils i polítics", ha expressat.\nPer la seva banda, el conseller d'Acció Exterior, Relacions Institucionals i Transparència, Alfred Bosch, ha celebrat el pronunciament d'aquests diputats francesos i ha assegurat que el seu article torna a demostrar que la situació política a Catalunya "no és un afer intern" de l'estat espanyol, sinó que és europeu i internacional. "El món es pronuncia sobre el que està passant aquí i demana respecte als drets humans i una solució dialogada i democràtica", ha afegit.\nEl manifest arriba després que el mes de març 41 senadors francesos de diversos partits signessin un altre manifest per reclamar el "respecte pels drets i llibertats fonamentals a Catalunya" i denunciessin les "repressions" dels polítics catalans. En aquell text, també advertien que la situació és un "veritable atac contra els drets i les llibertats democràtiques". L'escrit va causar polèmica amb l'estat espanyol, i el ministre Josep Borrell va denunciar el que considerava "l'alarmant nivell de desinformació" dels senadors. El govern francès va haver d'emetre un comunicat assegurant que no li correspon a França interferir ni valorar els afers espanyols.\nBorrell i Valls qualifiquen "d'ignorants" els diputats signants del manifest\nCom fa uns mesos, el ministre en funcions d'Afers Estrangers, Josep Borrell, ha reaccionat a l'article dels diputats francesos i ha lamentat "la ignorància sobre la realitat d'Espanya" que tenen aquests 52 diputats francesos. "Aquests diputats ignoren la realitat d'un país veí i amic de França com és Espanya, part com ella de la Unió Europea, un país unit per un mateix respecte a l'estat de dret", ha declarat a l'agència Efe Borrell.\nDes de Varsòvia, on ha assistit als actes commemoratius del 80è aniversari de la invasió alemanya, Borrell ha afegit que "Espanya és un estat de dret, una democràcia en què el poder judicial és independent, on ningú va a la presó per les seves idees".\nSobre el cas judicial del Procés, el ministre ha recordat que "estem davant del cas d'uns responsables polítics que van intentar la separació d'una part d'Espanya passant per sobre de la Constitució". "Els jutges hi estan treballant. Deixarem que ho facin amb la llibertat de criteri que té a Espanya el poder judicial", ha afegit Borrell, que ha insistit que a Espanya "no hi ha presos polítics i ningú és perseguit per les seves idees".\nA les paraules de Borrell també s'hi ha afegit el regidor a l'ajuntament de Barcelona Manuel Valls. En una piulada a Twitter, Valls ha qualificat "d'ignorants" els 52 diputats francesos que han signat el manifest, ha afirmat que no hi ha "repressió ni presos polítics" i ha demanat una "resposta potent" per part de França i Espanya.\n— Manuel Valls (@manuelvalls) 1 de septiembre de 2019


L'aquaparc d'estiu d'Andorra la Vella s'obrirà entre el 6 de juliol i el 21 d'agost - Poble Andorrà\nL’aquaparc d’estiu d’Andorra la Vella s’obrirà entre el 6 de juliol i el 21 d’agost\nHi haurà inflables d'aigua, tallers i jocs d'aigua\nUn infant en una edició anterior de l'Aquaparc.\nL’aquaparc d’estiu d’Andorra la Vella torna per tercer any consecutiu a l’Estadi Comunal Joan Samarra Vila com una alternativa lúdica i refrescant per als infants i joves. Aquest any el comú amplia els dies d’obertura i estarà en funcionament entre el 6 de juliol i el 21 d’agost. Obrirà de dimarts a dissabte de les 10 a les 14 hores i de les 15 a les 19 hores. Per la festa major de la parròquia també estarà en funcionament el diumenge 8 d’agost.\nEn aquesta ocasió s’habilitaran dos espais diferenciats amb inflables d’aigua, tallers i jocs d’aigua adreçats, per una banda, a joves i adolescents i, per l’altra, a infants. Com a novetat, per al públic més gran s’oferirà un tobogan d’aigua de dotze metres d’alçada.\nL’entrada tindrà un cost de 3 euros, a excepció dels dies de festa major, quan el tiquet costarà 1 euro. Novament s’han establert dos torns d’un màxim de dues hores per als usuaris del matí, i dos torns més a la tarda. S’habilitarà, de fet, un sistema de reserves prèvies per garantir espai i limitar aforaments, i les instal·lacions es desinfectaran entre cadascun dels torns.\nEls usuaris hauran de dur roba de bany i els menors de 12 anys hauran d’anar acompanyats d’un adult.\nEl comú destina enguany un pressupost de 63.619 euros al projecte. Precisament, el BOPA publica aquest dimecres l’adjudicació per al subministrament, muntatge, desmuntatge i explotació del servei a Gatzara Espectacles.\nEl toc de queda acaba el 20 de juny a França i a partir de demà no cal portar mascareta al carrer


Pel·lícula que recrea la tasca real de dues antropòlogues, Mercedes i Candela, que realitzen un treball de recerca en el qual entrevisten homes declarats culpables de maltractament a les seves parelles. Basada en fets reals, se sosté en la recerca que l’antropòloga Fernández- Martorell va realitzar entre els anys 2005 i 2008. És un acte amb la presència de la directora del film, Mercedes Fernández-Martorell, i de l’actriu Carlota Frisón.\n"Tódalas mulleres que coñezo", de Xiana do Teixeiro.\nPresentació comentada de l’exposició “La violencia machista como tema en el arte contemporáneo del Estado español” per part de la seva comissària, Elena Fraj. A partir essencialment de vídeo i fotografia, es reflexiona sobre les visualitats de les violències masclistes (Estat, intersubjectivitats, afectes, simbolismes...). Com representar la violència masclista en el context actual? Es respondrà aquesta qüestió utilitzant obres de Pilar Albarracín, Sara Berga, Pilar Beltrán, Alicia Framis, Eulalia Grau, Cristina Lucas, Fina Miralles, Gema Rupérez i Virginia Villaplana. L’exposició es va inaugurar aquest 2018 a la Sala Juana Francés de Saragossa, i actualment està itinerant per diverses ciutats. Podeu consultar el catàleg on-line.\nPer segon any consecutiu, en el marc del Dia Internacional de la Violència Masclista es realitzarà una exposició participativa sobre les violències masclistes, els mitjans de comunicació i el nostre entorn més immediat. Aquest any es contrastaran els resultats d’una enquesta sobre la percepció de la desigualtat, realitzada al TecnoCampus, amb el tractament que els mitjans de comunicació fan sobre la violència cap a les dones, i també amb els missatges que arriben des del carrer, les xarxes socials o les campanyes institucionals sobre la violència.\nEl fotoperiodista Jordi (...) Següent


Els carrers de la ciutat - Diari de Terrassa\nTercer Premio catalán\nLes campanades de la catedral m'empenyien carrer amunt quan una presència darrere meu va inquietar-me. Vaig copsar un individu de mitjana edat, prim, llargarut i amb barba densa que dissimulava mirant un aparador. La indumentària, insuperable: pantalons curts, barret de platja i mocador al coll. Era febrer.\nSent esquerpa de mena, el meu somriure em va sorprendre. Però em va esparverar més l'home i la seva boca desdentada declarant-me amor etern aquell dimecres gèlid. Davant aquella acció trobadoresca vaig etzibar-li amb sorna que no parlava amb desconeguts. Vam esclatar a riure i va acompanyar-me fent camí mentre oferia danses als déus.\nEn presentar-me com a nouvinguda a la ciutat, el barbut va esdevenir el meu guia: vam visitar la casa d'un comte, l'hort d'uns frares, una casa modernista... I seguint els seus passos, el desconegut va parlar-me de la seva passió per la pintura, per Lady Gaga i per les dones en general. Va descriure com s'adormia despertant estrelles i com l'emprenyava la veïna de dalt. També va ensenyar-me tres pedres que sempre duia a la butxaca i que li donaven sort. No sempre, però.\nVa haver-hi una vegada que aquells amulets no van ser suficients per atrapar l'amor d'una cambrera. Ella no l'estimava però al pintor això no l'importava, en tenia prou amb el seu d'amor. Un sentiment vibrant i colpidor que no va impedir la marxa sobtada de la cambrera, que un bon dia va deixar-lo per sempre més sense el tallat. Malgrat la tristesa del relat, ell contemplava cofoi un conjunt d'esglésies romàniques, acaronades pels últims raigs del dia. De sobte, va aixecar el barret, descobrint una calvície inesperada, i va acomiadar-se saltironejant.\nI així va acabar la passejada amb un excèntric somiatruites, la identitat del qual vaig descobrir, casualment, al dia següent. El diari local anunciava, inclement, el seu traspàs. Era un artista molt popular, tenia un capgròs i una balada amb el seu nom.\nVaig guardar el diari i vaig sortir a passejar convençuda que els passos del meu enamorat continuarien errant sense rumb pels carrers de la ciutat.


Arquitectura i Urbanisme Mediambiental > Barcelona > Postgrau > UPC School > Imprimir -\nEl postgrau en Arquitectura i Urbanisme Mediambiental parteix de la consideració que l'arquitectura del futur estarà sotmesa a dos tipus d'influències: l'Ecologia i l'Alta Tecnologia.\nCoherentment amb els principis del desenvolupament sostenible, aquest postgrau proporciona una formació enfocada a entendre, conscienciar i saber minimitzar l'impacte en el seu entorn ambiental, dels edificis en particular i del creixement urbà en general, sense superar els límits de suport dels ecosistemes, mantenint al mateix temps les condicions de confort. El curs aporta teoria i pràctica d'una arquitectura sostenible que controla de principi a fi el projecte de construcció: materials, estratègies solars passives, instal.lacions energèticament eficients amb l'aprofitament actiu de les energies renovables, mínima producció de residus i posterior tractament.\nA part de les classes, hi ha sessions amb empreses especialitzades, per conèixer els productes i les seves aplicacions. També s'utilitza un software especialitzat per a la simulació virtual dels fenòmens físics i la valoració energètica i s'aprenen les exigències del nou Codi Tècnic d'Edificació i altres certificacions energètiques vigents. En els exercicis d'aplicació pràctica s'utilitzen les eines de disseny i càlcul per incorporar al Projecte els principis del disseny bioclimàtic apresos.\nA partir d'una docència teòrica i pràctica, enfocada a l'aplicació en el projecte arquitectònic i el seu entorn urbà del principi general de la sostenibilitat, el posgrau pretén:\n-Proporcionar una formació acadèmica sobre arquitectura i urbanisme sostenibles.\n-Familiaritzar amb les últimes tecnologies i eines tècniques de disseny i càlcul.\n-Aprendre de les experiències innovadores en aquest camp desenvolupades en aquest i altres països del món.\n-Fomentar l'intercanvi de coneixements entre un grup pluridisciplinar.\n-Augmentar el camp de treball professional dels participants.\nArquitectes i enginyers, tècnics o superiors, i llicenciats en disciplines mediambientals.\nEl desenvolupament sostenible: les dimensions de la sostenibilitat.\nLa tradició mediambiental a la història de l'arquitectura.\nDesenvolupament urbà sostenible.\nClima i arquitectura, els paràmetres del confort.\nDisseny solar passiu i de baix consum energètic en clima tropical, clima mediterrani i climes freds.\nCàlcul d'energia incorporat en materials i sistemes, i emissions de CO2.\nEl·laboració de gràfics climàtics.\nProgrames informàtics: eines d'ajuda per al disseny i control bioclimàtic:\n5 ECTS. 44 hores lectives.\nVisites a diferents edificis que són exemples interessants de l'aplicació dels conceptes explicats i analitzats en les classes teòriques, i anàlisi d'exemples exposats per professionals convidats.\nExercici pràctic consistent en el desenvolupament d'un projecte, aplicant els coneixements i les eines proporcionades durant la impartició de les matèries.\nIntroducció a les Tècniques Actives de Control Medi Ambiental. Classificació de les Instal·lacions. Consums de Matèria i Energia. L'Energia i els Residus.\nINTRODUCCIÓ ALS MEDIS ACTIUS.\nMedis Passius i Medis Actius.\nPer què s'utilitzen els Medis Actius.\nLes instal.lacions: obligació i solució.\nEsforços per minimitzar els consums. Opcions.\nSeguretat, Rendiment i Benestar.\nRequisits a Satisfer. Procediments per complir-los.\nPrincipals eixos d'actuació.\nUna visió optimista del problema de la sostenibilitat.\nTermes, definicions, unitats i símbols.\nCLASSIFICACIÓ DE LES INSTAL·LACIONS.\nNivell urbà, nivell edificatori.\nInstal.lacions de Condicionament Ambiental i Instal.lacions de Serveis.\nClimatització: Ventilació, Calefacció, Refrigeració, Control d'Humitat.\nInstal.lacions de Subministre d'Aigua, Combustibles, Electricitat.\nInstal.lacions d'evacuació de sòlids, líquids i gasos.\nInstal.lacions de Protecció, Transport, Telecomunicacions i Especials.\nSobre la reserva d'espais, servituds, traçats i organització de les instal.lacions en l'àmbit de l'Arquitectura i l'Urbanisme.\nConsums de matèria i energia.\nCriteris d'eficiència en Arquitectura i Urbanisme.\nEl cicle de l'aigua, a la natura i al consum humà.\nL'aigua de consum. Tipus d'aigües per consum. El cost de l'aigua (els serveis i conceptes impositius de construcció i gestió d'infraestructures de subministre, depuradores, clavegueram).\nCaptació i potabilització. Tractaments (preoxidació, clarificació, afinat, tractaments amb membranes, nanofiltració, osmosi inversa, correcció de pH i desinfecció final).\nL'ENERGIA, CONSUM I ABASTAMENT ENERGÈTIC\nEnergia primària, energia final. Valors de consums - Eficiència.\nL'etiqueta energètica, la certificació energètica.\nComptabilització i repartiment de responsabilitats entre consumidors.\nGENERACIÓ I ELIMINACIÓ DE RESIDUS\nResidus de matèria, residus d'energia.\nMatèria: residus sòlids, líquids i gasosos.\nRecollida i evacuació de residus sòlids.\nRecollida: porta a porta, contenidors de carrer (de superfície, enterrats), pneumàtica fixa i pneumàtica mòbil.\nEvacuació de líquids i sòlids per via humida.\nAigües pluvials, fecals (grises i negres) i industrials.\nXarxes de recollida d'aigua.\nTractament de residus sòlids i líquids.\nEcoparcs, depuradores, abocaments controlats.\nEvacuació de gasos.\nEnergies contaminants: alliberament de calor, contaminació acústica, contaminació lumínica, camps electromagnètics, microones d'alta freqüència, radioactivitat, càrregues electroestàtiques.\nMides d'aplicació en Arquitectura i Urbanisme.\nCàrregues, Demandes i Sistemes de Climatització\nCÀRREGUES I DEMANDES DE CALEFACCIÓ ALS EDIFICIS\nLa transferència de calor als edificis.\nManteniment de les conficions de confort a règim.\nPotències de compensació (càrregues).\nCriteris i fórmules d'aplicació en el càlcul de càrregues.\nEfectes de les oscil.lacions tèrmiques i de la radiació sobre els paraments (opacs i transparents).\nBalanç energètic tèrmic.\nRepercusió del balanç energètic en la variació de temperatura interior.\nConceptes de capacitat i difusibilitat tèrmica.\nCàlcul senzill de càrrega i demanda tèrmica de calefacció amb aplicació de millores sobre l'aïllament i la ventilació.\nCàlcul d'energia primària consumida amb aplicació de millores en el rendiment de la instal.lacio.\nCàlcul de les aportacions favorables que redueixen la demanda.\nCÀRREGUES I DEMANDES DE REFRIGERACIÓ ALS EDIFICIS\nBalanç higrotèrmic. Calor sensible, calor latent.\nManteniment de les condicions de confort a règim.\nCriteris i fórmules d'aplicació en càlcul de càrregues.\nRepàs a la utilització de l'Àbac Psicomètric.\nProcediment de càlcul manual. Exemple senzill.\nPrograma de càlcul simplificat, pas a pas.\nProgrames de càlcul complexe disponibles en el mercat.\nSistemes i equips de producció de calor.\nSistemes i equips de producció de fred.\nClassificació i descripció dels sistemes de climatització segons RITE.\nSistemes de ventilació. Condicions d'aire aportat (atemperat, sense tractar, com a part de l'aire de climatització).\nRefredament gratuït amb aire de ventilació.\nClimatització, modus de distribució del fluid caloportador.\nClassificació i descripció de les instal.lacions de climatització segons el sistema de distribució de fred i/o calor i segons el sistema de producció de fred i/o calor.\nAplicacions en Arquitectura i Urbanisme.\nModus de plantejar un sistema de climatització.\nRefrigeració i calefacció amb aigua per sòls i teulades.\nEnergies Renovables: Solar Tèrmica, Solar Fotovoltaica, Geotèrmica, Eòlica, Biomasa, Cogeneració i Trigeneració\nFormes de captació de l'energia solar.\nTipus de captadors i rendiments.\nConceptes i propietats referides a les radiacions electromagnètiques.\nPèrdues en la captació, per orientació, inclinació i ombres.\nComponents d'un sistema d'escalfament d'ACS amb panells solars.\nPredimensionat de la superfície de panells.\nCaudal pels captadors.\nVariants d'instal.lacions de sistemes solars tèrmics.\nInstal.lacions d'ACS i Calefacció.\nModus de disposar els panells sobre el suport arquitectònic: General, Superposició, Integració.\nTipus de panells.\nL'efecte fotoelèctric i el fotovoltaic.\nAplicació de l'efecte fotovoltaic. Tipus d'instal.lacions.\nElements que constitueixen una instal.lació.\nEsquemes d'instal.lacions Autònomes, connectades a xarxa.\nEl Document Bàsic HE-5 del CTE. Descripció del contingut.\nModus de connexió dels mòduls.\nLa utilitat dels díodes de by-pass.\nCorbes característiques de les cèl.lules fotovoltaiques.\nRadiació rebuda, captada i electricitat generada.\nHores Pics Solars.\nTipus de cèl.lules fotovoltaiques.\nCriteris de càlcul.\nCàlcul manual explicat pas a pas.\nProgrames de càlcul de lliure accés recomanats.\nDefinició i tipus d'energia geotèrmica.\nRecursos geotèrmics mundials.\nSistemes i aplicacions.\nEls recursos geotèrmics de molt baixa temperatura.\nGradient geotèrmic en superfície.\nCaptadors geotèrmics i bomba de calor. Fluids d'intercanvi utilitzables.\nTipus de captadors geotèrmics: horitzontals, panells, pous especials.\nPredimensionat de captadors per a fred i calor connectats a bomba de calor.\nCaracterístiques dels terrenys.\nEl vent, la seva velocitat, la seva energia abans de passar per un rotor. Predicció del vent.\nLes màquines eòliques, molins i turbines. Conceptes, components i tipus.\nClassificació per potències.\nClassificació per la posició de l'eix rotor.\nSubtipus i característiques. Corbes de potència.\nPetits aerogeneradors (<50Kw).\nExemples de selecció.\nComentaris sobre ubicació arquitectònica.\nBiomassa, concepte, la seva energia, la fotosíntesis, piròlisi, fermentació i combustió.\nEls residus del consum de la biomassa i la seva valoració en Kg CO2.\nDigestió anaeròbica: biogàs.\nBiocombustibles i els biocarburants líquids.\nLa llenya i els combustibles sòlids.\nFonts de biomassa.\nMètodes de transformació més habituals.\nExemples d'aplicació urbana (districte i barri) i arquitectònica (edificis)\nLA COGENERACIÓ I TRIGENERACIÓ\nConcepte i tipus.\nSobre l'aprofitament de la calor i l'electricitat.\nEnergies primàries utilitzades.\nComentaris sobre motors: de combustió externa i interna i turbines.\nL'aplicació de la calor per a producció de fred (el seu rendiment).\nMarc legal. Viabilitat. Un cas pràctic.\n3 ECTS. 16 hores lectives.\nVisites a diferents edificis que són exemples interessants de l'aplicació dels conceptes explicats i analitzats a les classes teòriques.


'THE WALKING DEAD': RICK S'HA ANAT I ÉS HORA DE PRÉMER EL BOTÓ DE RESTABLIMENT, DE NOU - TV\nPrincipal Tv A 'Walking Dead', la marxa de Rick és només una oportunitat més de prémer el botó de restabliment\nA 'Walking Dead', la marxa de Rick és només una oportunitat més de prémer el botó de restabliment\nAndrew Lincoln com a Rick Grimes a The Walking Dead. (Pàgina de gens/AMC)\nPer Hank Stuever Editor sènior d'estil 5 de novembre de 2018 Per Hank Stuever Editor sènior d'estil 5 de novembre de 2018\nAlerta de spoiler: aquest article parla del que va passar a l'episodi de diumenge de The Walking Dead.\nTot i que molts de nosaltres hem renunciat a The Walking Dead d'AMC, que ha perdut una mitjana d'uns 5 milions d'espectadors durant l'últim any (no tinguis por, encara treu més de 7 milions cada setmana, mantenint-lo el drama més ben valorat per cable). lluny), l'episodi de diumenge a la nit va oferir una oportunitat adequada per tornar durant una hora i presenciar la sortida emocional del seu personatge principal, Rick Grimes.\nRick, interpretat per Andrew Lincoln, va sobreviure més de vuit temporades en una trista, sovint excessivament violenta èpica apocalipsi zombi, que va començar tot des de la seva perspectiva: era un adjunt del xèrif ferit a Geòrgia que es va despertar d'un coma en un hospital que havia estat abandonat. durant un brot sobtat de zombis.\nInicialment reunit amb la seva dona, Lori (Sarah Wayne Callies), el fill Carl (Chandler Riggs) i el seu col·lega Shane (Jon Bernthal), Rick es va convertir en el líder de facto d'una banda de supervivents que lentament van viatjar des de la megalòpolis d'Atlanta (i la seva oferta infinita de zombis). Moltes temporades àrdues després, el grup de Rick es va dirigir cap al nord de Virgínia en una recerca aparentment desesperada de seguretat i seguretat enmig de dinàmiques de grup estressants i conflictes mortals amb grups d'altres humans.\nCap personatge d'aquest programa té mai garantida una estada permanent, independentment del que va passar amb els personatges del còmic de The Walking Dead en què es basaven: Shane es va convertir en zombi i va ser assassinat; La Lori va morir fa moltes temporades, deixant a Rick amb una filla petita, Judith. Fins i tot Carl, que havia passat de ser la molèstia preadolescent del programa a un dels seus ciutadans més nobles, es va suicidar l'any passat després que un zombi el mossegués.\nIncomptables altres amics han vingut i se n'han anat: menjats, assassinats, colpejats fins a una polpa. Durant el camí, Rick va canviar. La violència i la pèrdua van passar factura, i el seu heroisme es va marcar davant de tota aquesta autoconservació. Gràcies a massa trobades violentes amb els vius, el líder de la manada va descobrir el seu propi monstre interior, així com el potencial de ser un tirà just. Rick es va perdre en l'avenc creixent de l'elecció moral del món post-zombis, i els espectadors van deixar de preocupar-se tant pels zombis. El programa tractava sobre els humans que es tracten entre ells de manera terrible, sense cap final a la vista.\nVa ser aquest aspecte de l'espectacle, sense cap final a la vista, el que de manera efectiva manté els fans sintonitzats mentre ens alienava lentament a la resta de nosaltres, que ens vam cansar massa amb la trama sempre envoltant per continuar. The Walking Dead és un espectacle per a l'era dels videojocs: restabliment i reordenació dels jugadors sense cap esperança de veritable conclusió. No ofereix cap recompensa narrativa per a la vostra inversió de temps, a part de l'oferta permanent per seguir endavant, tot el gore per endavant.\nL'episodi de diumenge va veure en Rick defensant-se dels zombis una vegada més, tirant-se de la vareta d'armadura on va ser empalat accidentalment la setmana passada, després al·lucinant-se a través d'alguns escenaris i trobades de tipus flashback que han definit el programa des que es va estrenar el 2010.\nVa visitar personatges morts (Shane de Bernthal; Hershel del difunt Scott Wilson; Sasha de Sonequa Martin-Green), cadascú incitant a Rick a recuperar la consciència, on, en una escena final, va fer volar un pont que va enviar desenes de zombis en flames a un veloç. - riu en moviment.\nMalgrat la insistència de l'AMC i l'actor Lincoln que aquest és el final de Rick, va ser trobat riu avall, viu, per un personatge anomenat Anne (no em pregunteu, he passat a 500 programes de televisió més), que va convocar un helicòpter. (!) que va agafar Rick, va atendre les seves ferides i va volar cap a l'horitzó llunyà. Si això és l'últim que veiem mai de Rick Grimes, llavors em menjaré el braç d'algú.\nRick o no Rick, The Walking Dead prospera amb la seva pròpia intensitat, eliminant productors i showrunners sempre que sigui necessari. L'actuació encara és força convincent i emocionalment nítida, un to que Lincoln va ajudar a definir. No es pot discutir el ritme, especialment la manera aguda amb què l'espectacle construeix les seves escenes de cliffhanger al voltant de les incessants pauses comercials del cable. Hi ha una bona raó per la qual tanta gent mira l'espectacle (i per què encara requereix la seva pròpia calma d'una hora i catàrtica immediatament després, anomenada The Talking Dead). Encara ofereix una fórmula senzilla.\nAixò va ser cert diumenge, quan l'atracció promocionada per a la qual vam presentar-nos (la sortida de Rick) va tenir el seu tro impressionant robat per un desviament d'última hora que semblava una invitació oberta als aficionats caducats a tornar a creure. A l'escena final de l'episodi, la línia de temps del programa va canviar sis anys, on un grup d'humans va ser rescatat d'un atac de zombis per una noia amb pistoles anomenada . . . Judith Grimes.\nÉs el tipus de simetria emocional més fàcil, que ofereix a l'espectacle una oportunitat més de prémer aquest botó de restabliment i atraure les hordes de zombs de Walking Dead, vull dir, espectadors cap a l'olor d'un altre reinici.\nEls morts vivents (una hora) s'emet els diumenges a les 21 h. a AMC, seguit de The Talking Dead.\nRevista Museus Orient Mitjà Món Negocis Altres Kidspost A I.t. Llibres Política Mundial\nper què els negres no donen propina


Amb l'objectiu de continuar millorant els hàbits de recollida selectiva de residus i els comportaments cívics a la via pública, Vila-seca acull des de fa uns dies una nova edició de la campanya ‘+Vila-neta, +civisme'. Des del passat mes de juliol, moment en que es va donar inici de la campanya a la Pineda, milers de persones han rebut ja informació sobre els seus principals objectius.\nAra, aquesta nova fase s'allargarà fins el proper mes de març i les accions de reforç que l'equip d'informadores cíviques està desenvolupant són:\n- Porta a porta pel foment de la recollida selectiva de la matèria orgànica a totes les llars dels carrers del municipi on s'ha detectat un menor grau de participació o un elevat percentatge d'impropis en el contenidor d'orgànica del carrer. En aquesta acció les educadores lliuren un tríptic informatiu i un cubell de 10 litres per a la separació domèstica d'aquesta fracció residual.\n- Exposició itinerant que s'instal·larà cada divendres en diversos punts del municipi. En aquesta exposició les educadores lliuren a la ciutadania un tríptic informatiu i unes bosses de ràfia per a la separació domèstica dels envasos de plàstic, llaunes i brics, paper-cartró i envasos de vidre.\n- Servei d'informació a peu de contenidor en diferents zones del municipi, amb l'objectiu de supervisar voluntàriament la recollida selectiva de les persones que es disposen a dipositar els residus als contenidors.\n- Acció específica als centres educatius del municipi per tal de millorar el nivell i la qualitat de la recollida selectiva dels residus que es generen a l'aula.\n- Distribució pel municipi de les "multes cíviques". Es tracta d'una acció amb un elevat ressò i impacte mediàtic al carrer, que consisteix en posar a la via pública adhesius amb un missatge que convida als ciutadans a la reflexió i a adoptar un comportament cívic.\n- Visites guiades a instal·lacions de gestió de residus, per tal de donar a conèixer i explicar quin és i com funciona el sistema de tractament i gestió que segueixen els residus un cop dipositats al contenidor de recollida selectiva.\nDocumento relacionado Tríptic de la campanya


Sobre el cansament i l’autoritat - Josep Ramoneda\nSobre el cansament i l’autoritat\nFinestra d'una casa particular durant el confinament per la pandèmia del covid-19 a Bonn, Alemanya SASCHA STEINBACH / EFE\n1. Horitzons. Diu el filòsof Jürgen Habermas que “hem d’actuar en el saber explícit del nostre no saber”. I és en aquest context que els polítics han de prendre decisions. I ho han de fer “en la nítida consciència dels límits del saber dels viròlegs que els aconsellen”. Certament el coneixement científic ens ha aportat molt progrés, però també ens ha portat a vegades a la frontera del possible. La seva informació és imprescindible, però les decisions polítiques han d’atendre una suma complexa de vectors. I un govern incorre en una preocupant elusió de responsabilitat quan utilitza els científics per legitimar les seves decisions.\nEls humans necessitem donar un cert sentit prospectiu a la vida, i el confinament s’esgota en si mateix, no té futur\nPortem un mes de confinament i segurament ens n'espera un altre encara. Com diu Emanuele Coccia, filòsof de les plantes, el gest de suspensió de la vida comuna “ha estat abrupte i radical, sense cap preparació ni seguiment”. I ara descobrim que la ciutat “ens protegia de la casa” i que “tota vida està exposada a la vida dels altres”. Per això, costa viure el confinament, per molt que des del poder ens ho reconeguin de manera paternalista, com una heroïcitat. A mesura que la cosa s’allarga la inquietud creix. Per què creix? Perquè no és una condició natural. Perquè passen els dies i va augmentant el neguit. Com ho farem? De què viurem? Perquè els humans necessitem donar un cert sentit prospectiu a la vida, i el confinament s’esgota en si mateix, no té futur. I perquè s’adquireix consciència que s'han menystingut els efectes en el dia després de les patologies que es van coent dins del gran tancament. (Ara s’està posant a investigar-ho, per exemple, ISGlobal.) Les forces ja estan molt tocades i la capacitat de la por i la culpa per actuar com a superego col·lectiu comença a decaure. I això fa que els dos tòpics mediàtics de la setmana siguin l’horitzó i l’autoritat, que d’alguna manera van junts.\n2. Impotències. Tothom és conscient de la complexitat d'una situació que, com deia Pedro Alonso dimarts a la SER, ens ha agafat atrapats “en esquemes mentals del passat”. De l’OMS fins a la majoria dels governants quasi tothom ha arribat tard. I hem vist com les organitzacions internacionals han confirmat, un cop més, que són ens flotants, amb enormes dificultats per tocar de peus a terra, amb temor reverencial davant de les grans potències (ara la Xina més que cap). Al final, els que han parat de cop un món superaccelerat han estat els estats nació. I dilluns el president Macron va donar tota la solemnitat a aquest retorn. Per què, ara, els estats nació quan bona part dels problemes han vingut com a conseqüència de la seva pèrdua de capacitat per posar límits a les dinàmiques incontrolades dels mercats i de les finances? Doncs, precisament perquè a l’hora de parar-ho tot s’ha vist que continuen sent els únics que tenen eines per fer-ho. Cal que vulguin.\nAra es demana als que governen que ens treguin del pou ja. Que ens ensenyin un camí de sortida, perquè el pes del confinament comença a ser asfixiant. I els costa molt fer passos esperançadors i creïbles a la vegada. El president Macron es va intentar anticipar allargant el confinament però al mateix temps posant l’11 de maig com a inici del retorn al carrer, amb totes les precaucions, però amb renovades expectatives i amb un paquet important de mesures d’acompanyament. ¿Se’l creurà la ciutadania? Diuen que als governants actuals els falta autoritat –o, més planerament, lideratge–. Sempre m’ha semblat un debat equívoc, que ve més de la malenconia que del futur. ¿De Gaulle, Churchill o Roosevelt eren superhomes al costat dels nostres dirigents actuals o simplement són el fruit d’una altra època i unes altres circumstàncies? Tinc la sensació que bona part de la crisi de lideratge polític ve d’un dels mites de la cultura neoliberal ara amenaçada pels seus propis excessos: la meritocràcia que redueix el mèrit a termes de diners comptants i sonants i que desconeix la dimensió tràgica de la vida, sense la qual es difícil transmetre autoritat. Macron s’hi atreveix més que els altres. Té una bona peanya des de la qual parlar: president de la República elegit per sufragi universal directe.\nconfinament Covid-19 autoritat futur


La carpeta de Olga: junio 2010\nPINZELLADES SOBRE L’EDUCACIÓ\nLa millora de l’Educació no vindrà només de la renovació de les lleis, ni de la actualització del llenguatge acadèmic, ni de l’adopció de les últimes tendències i innovacions pedagògiques. Es una tasca de tots els agents implicats, pares, escoles, politiques ...\nTot i que cada vegada més els pares deleguen l’educació dels fills a les escoles, i paradoxalment exigeixen més a aquestes quant a resultats , responsabilitats ... també es cert que no sempre aquesta delegació es voluntaria, la nostra societat ens aboca al mon laboral i amb la utopia de la conciliació de la vida laboral i familiar.\nAmb la racionalització dels horaris laborals aquests problema es podria pal•liar si els pares arriben a casa seva alhora que els nens, podran asseure's a mirar quins deures tenen els infants i què han d'estudiar. Però també sabran què miren a la televisió, si abusen de l'ordinador o dels videojocs, o si tenen alguna conducta perillosa per a la seva salut. I aquest control, si es fa ben fet, redundarà tant en la millora del rendiment escolar com en la dels hàbits i valors que adquireixen els ciutadans del futur.\nPublicado por Olga Rodriguez en 23:37 3 comentarios


Aeribalta - Aviació: Concentració de RV's a Matilla de los Caños a Valladolid.\nConcentració de RV's a\nMatilla de los Caños a Valladolid.\nNota de premsa d'AVIECOM\nJa tenim l'agenda per a la concentració de RV's. Com a bons amfitrions en Pascual i el Juanjo estan preparant la visita dels RV's a Matilla de los Caños a Valladolid, el dissabte i diumenge del mes de juny vinent.\nDades VAC Aeròdrom de Los Caños;\nQuins ho necessitin hi podran fer benzina.\n-Durant el matí arribada de les tripulacions que hi aniran en vol, i de quins hi arribaran amb cotxe.\n-Menjar a l'aeròdrom.\n-Tarda: visita guiada a la ciutat de Valladolid. "Valladolid històric". Comença a les 19:00h.\n-En acabar hi haurà una cata de vins locals.\n-Nit: sopar en el celler "La Parrilla de San Lorenzo" http://www.parrilladesanlorenzo.es\nEl preu de la visita guiada, amb la cata i el sopar és en total de 50€ per persona.\n-Vol de la ruta dels Castells. Qui no tingui avió i vulgui fer-la tindrà la possibilitat de posar-se d’acord amb amics pilots de l’aeroclub que tinguin aeronau.\n-Menjar a l’aeròdrom.\n-Tornada a casa\nEstarem allotjats en l'hotel "el Montico" molt a prop del camp d’aviació\nEvidentment que cadascun vingui i se’n vagi quan li sembli o quan pugui (a veure si ens acompanya el temps) encara que si ens agradaria saber els vostres plans per a poder fer les reserves oportunes. De ser així, us agrairíem si ens podeu dir:\nArribarem en: (avió o cotxe.)\nQuan més o menys: (dissabte matí, dissabte tarda)\nAnirem a la visita guiada de Valladolid: Si/No\nEns quedarem a sopar a "La Parrilla de San Lorenzo" Si/No\nEns quedarem a dormir a l'hotel "el Montico" la nit del Dissabte Si/No\nQui vulgui arribar el Divendres a la tarda serà benvingut i pràctic.


L'ONU denuncia violència sexual a dones i nens refugiats a Grècia\nEn els campaments\nL'organisme internacional afirma que als campaments es viu un gran amuntegament i que les condicions de vida són "nefastes"\nDivendres, 09/02/2018 | Actualitzat el 12/02/2018 a les 17:03 CET\nL'Agència de les Nacions Unides per als Refugiats (ACNUR) ha denunciat aquest divendres que les dones i nens refugiats a les illes gregues s'enfronten a un elevat risc de violència sexual per les circumstàncies d'amuntegament i inseguretat en què es troben els centres de recepció.\nEn la roda de premsa bisetmanal de l'ONU, la portaveu d'ACNUR Cécile Pouilly ha exigit noves accions per abordar l'amuntegament i "les nefastes condicions de vida" als centres de recepció, les dues causes principals dels abusos perpetrats contra dones i nens, sobretot aquells que viatgen sols. Pouilly ha celebrat les mesures preses fins ara pel Govern grec encara que ha sostingut que "no són suficients".\nEl 2017, ACNUR va registrar 622 casos de violència de gènere a les illes gregues, de les quals un 28% van patir violacions i abusos després d'haver arribat a Grècia. Segons la portaveu, la situació és particularment preocupant als Centres de Recepció i Identificació (RIC, en les seves sigles en anglès) a Moria (Lesbos) i Vathy (Samos), on habiten unes 5.500 persones, el doble de la seva capacitat, i en què els casos de violència sexual i abusos són particularment elevats.\nEn aquests centres els banys i latrines no són llocs segurs per a les dones quan es fa fosc fora que vagin acompanyades, i fins i tot dutxar-se durant el dia pot ser perillós, ha dit Poully. La portaveu ha advertit que la identificació de supervivents és difícil ja que les víctimes "són reticents a denunciar els assalts per por, vergonya, falta de suport i preocupacions sobre una possible discriminació o posterior estigmatització".\nPel que fa a les condicions de seguretat, Poully ha destacat que les patrulles policials també són "insuficients", sobretot durant la nit, i que no cobreixen les àrees adjacents als RICs, on existeixen campaments improvisats amb tendes i sense presència de seguretat. En aquest sentit, ACNUR ha alertat que la situació està generant frustració i tensió entre els refugiats, cosa que augmenta el risc de violència sexual contra les dones.\nEntre les mesures que proposa l'agència per afrontar la situació destaquen la separació per gèneres dels residents per evitar que les dones hagin de compartir sostre amb homes desconeguts, i també a les zones de bany, que han de tenir una millor il·luminació i seguretat.\nACNUR també ha advocat per millors condicions i serveis, incloent-hi l'assistència mèdica i psicològica, un augment de la presència policial, una il·luminació més gran en les àrees públiques i més esforços per alleujar la situació de l'amuntegament, a la vegada que aportar personal especialitzat en el tractament de víctimes de violència sexual.\nPrecisament, a Moria, 30 especialistes -metges, psicòlegs i treballadors socials- comparteixen tres habitacions en què han d'examinar els seus pacients sense cap privacitat, cosa que afecta les seves condicions de treball i també la seva capacitat d'identificar i ajudar les víctimes, ha denunciat ACNUR.\nTemes: Dones Nens Pederàstia Abusos sexuals Refugiats ONU (Nacions Unides) Grècia


Diversos ferits en ser atropellats per un cotxe davant del Parlament britànic La República\nDiversos ferits en ser atropellats per un cotxe davant del Parlament britànic\nUn cotxe s’ha estavellat aquest dimarts contra les barreres que delimiten el Parlament britànic a Londres, en un incident que s’ha saldat amb diversos ferits i que ha obligat les […]\nImatge de la ciutat de Londres després de l'atropellament de diversos peatons al Parlament britànic / @johnestevens\nUn cotxe s’ha estavellat aquest dimarts contra les barreres que delimiten el Parlament britànic a Londres, en un incident que s’ha saldat amb diversos ferits i que ha obligat les forces de seguretat a tancar la zona com a mesura de precaució. Ara per ara, Scotland Yard ho tracta com un “incident terrorista”.\nEl sinistre ha tingut lloc a les 7.37 (hora local) i, després ha estat detingut el conductor del vehicle, segons un comunicat de Scotland Yard. Diversos vianants han resultat ferits, ha afegit la Policia, que ha descartat que trobin en perill.\n— Metropolitan Police (@metpoliceuk) 14 d’agost de 2018\nEls agents han acordonat la zona i també s’han tancat les entrades a l’estació de metro de Westminster, que només funciona per als usuaris que vulguin dur a terme un transbord entre línies. Les autoritats han demanat la col·laboració de la ciutadania per esclarir el succés.\nLa Policia no ha descartat cap hipòtesi, inclòs el mòbil terrorista, en relació amb aquest cas. Diversos testimonis han assegurat que el cotxe va envestir de manera intencionada els vianants, segons la radiotelevisió pública BBC.\nEl record de l’atemptat del 2017\nLa zona del Parlament va ser escenari el març del 2017 d’un atemptat que es va cobrar la vida de cinc persones i que va ser reivindicat pel grup terrorista Estat Islàmic. El terrorista, Khalid Masood, va atropellar desenes de persones abans de baixar del cotxe i apunyalar un policia que es trobava al costat de la seu parlamentària.


Vancouver bateja dues places amb noms indígenes en mig d’una nova batalla de set Primeres Nacions contra un oleoducte - Nationalia\nInauguració dels nous noms.\nL’Ajuntament de Vancouver ha rebatejat dues places del centre de la ciutat amb noms provinents de les llengües halkomelem i squamish, parlades pels pobles autòctons de la regió on s’assenta aquesta ciutat canadenca. Segons l’alcalde, Gregor Robertson, és un senyal de “reconeixement” a les Primeres Nacions que parlen aquests idiomes (Musqueam, Squamish i Tsleil-Waututh) i una prova del “compromís per a un nou partenariat” amb elles.\nUna de les places duia el nom de la reina Isabel. A partir d’ara es dirà šxʷƛ̓exən Xwtl’a7shn. Significa “el lloc on hom és convidat”. Com es pronuncia? Molt aproximadament, seria llegir, a la catalana, “xtlekhen khutlaixen”, on la “kh” és similar a la “h” anglesa o la “j” castellana. L’altra plaça, que portava el nom d’una galeria d’art, es denominarà šxʷƛ̓ənəq Xwtl’e7énḵ, “lloc on es fa una trobada cultural”. La pronúncia aproximada és “xtlénec khutlanc”.\nPerò aquest reconeixement coincideix amb una nova batalla en la qual estan immerses aquestes mateixes Primeres Nacions de la costa de la Colúmbia Britànica. Es tracta de la seva oposició a l’ampliació de l’oleducte Trans Mountain, que transporta petroli des d’Alberta fins a l’estret de Geòrgia, a l’oceà Pacífic. L’oleoducte és propietat de l’empresa nord-americana Kinder Morgan, però el govern del Canadà va anunciar el mes passat que adquiriria la infraestructura per assegurar-se que s’acabi construint malgrat l’oposició de mediambientalistes i de determinats pobles autòctons.\nAlgunes Primeres Nacions —les més allunyades de la costa— han anat signant acords econòmics amb Kinder Morgan i ara fins i tot estudien invertir en l’oleoducte. Però les Primeres Nacions de la costa de Vancouver —entre les quals les homenatjades per l’Ajuntament— argumenten que l’ampliació de l’oleoducte tindrà efectes immediats sobre l’ecosistema local i multiplicarà per set el trànsit de vaixells petroliers per l’estret de Geòrgia, amb l’increment del risc de vessaments a l’oceà.\nA les protestes també s’han unit membres dels pobles autòctons de l’estat de Washington, als Estats Units, que fa frontera amb la regió afectada.\nSet Primeres Nacions, més els ajuntaments de Vancouver i Burnaby, han dut als tribunals l’aprovació de l’oleoducte, malgrat que aquesta té el vistiplau del govern canadenc.


agora: Afegir àudio\n◄ Colors de fons als articles de la pàgina principal\nCanvii de nom a la capçalera i titular nodes ►\nby JOSEP FRANCH PICO - dimecres, 17 març 2021, 2:09\nal nodes del nostre institut https://agora.xtec.cat/iesramonberenguer-amposta/ volem afegir articles, en els quals, hi hagi algun àudio registrat a classe. També voldríem, si hi ha la possibilitat, de que aquests àudios no es podessin descarregar. He afegit un àudio a la mediateca per afegir-lo en la pàgina i/o article. També he realitzat, el procediment de pujar el fitxer al Soundcloud per alliberar espai a la mediateca. Quines de les dos formes és la més correcta?\nIn reply to JOSEP FRANCH PICO\nRe: Afegir àudio\nby MONICA GRAU PRIETO - dimecres, 17 març 2021, 4:11\nEl que és complicat és garantir que no s'ho puguin descarregar. En aquest cas, per dificultats que es posin, només cal un enregistrador per capturar l'àudio, alguna extensió del navegador... Tot el que hi ha a internet, malauradament, es pot copiar i descarregar.\nby JOSEP FRANCH PICO - dilluns, 22 març 2021, 5:28\nGràcies per la informació i suport.


Barcelona fa realitat la Biennal de Pensament\n‘Ciutat oberta’ reflexionarà sobre la realitat urbana del 15 al 21 d’octubre\n3 min. Barcelona 27/07/2018 13:01\n651x366 Judit Carrera, Mayo Fuster, Carles Muro, Ada Colau, Joan Subirats i Oriol Nel·lo en la presentació de la Biennal de Pensament al Palau de la Virreina / CRISTINA CALDERER Judit Carrera, Mayo Fuster, Carles Muro, Ada Colau, Joan Subirats i Oriol Nel·lo en la presentació de la Biennal de Pensament al Palau de la Virreina / CRISTINA CALDERER\nJudith Butler, Richard Sennett, Xavier Antich, Simona Levi, César Rendueles, Alfred Brendel, Georges Didi-Huberman, Evgeny Morozov i Renata Ávila són algunes de les persones participaran en la primera Biennal de Pensament, 'Ciutat Oberta', organitzada per l’Ajuntament de Barcelona amb la col·laboració d’altres institucions, entitats i col·lectius i que se celebrarà en diferents espais de la ciutat del 15 al 21 d’octubre. Aquesta serà la setmana que aplegarà el gruix d’una programació que tindrà continuïtat fins al desembre.\nTal com ha recordat l’alcaldessa de Barcelona, Ada Colau, aquest divendres en roda de premsa al Palau de la Virreina, la biennal és fruit d’una "idea acordada" amb el comissionat de Cultura, Joan Subirats. "És un projecte ambiciós i útil a la nostra ciutat. S’impulsa des de l’Institut de Cultura de Barcelona (Icub), però compta amb moltes complicitats arreu de la ciutat, aprofitant el teixit cultural i de pensament de Barcelona", ha dit Colau. Aquest teixit inclou el CCCB, el Palau de la Música, el Col·legi d’Arquitectes, la Universitat Oberta de Catalunya, Lacol Arquitectura Cooperativa i La Ciutat Invisible, entre d’altres. A més, bona part del centenar d’activitats, que seran gratuïtes, se celebraran en espais públics, com ara el Mercat de Sant Antoni, el recinte modernista de Sant Pau, les fàbriques de creació, les biblioteques, els centres cívics i places i carrers. El pressupost global és de 700.000 euros.\nLa intenció de Colau és que la Biennal de Pensament "no sigui un acte puntual", que tingui continuïtat "governi qui governi" i que convidi a reflexionar "el conjunt de la ciutadania", i que per tant el debat transcendeixi l’àmbit acadèmic. Segons Subirats, 'Ciutat Oberta' debatrà sobre "temes clàssics de ciutat com ara la democràcia, la producció i la diversitat". Tot i que la graella definitiva es coneixerà al setembre, ja es pot avançar que la programació s’articularà entorn de quatre itineraris: Ciutat Democràtica, Ciutat Digital, Ciutat Diversa i Ciutat Habitable. "Hem pensat uns formats que no siguin convencionals, sinó dinàmics", diu Subirats. No serà, per tant, el típic bolo en què un expert "ve a explicar el seu pensament".\nJudit Carrera, que al setembre s’estrenarà com a directora del CCCB, ha coordinat la programació lligada a l’itinerari Ciutat Diversa, que s’inaugurarà amb una xerrada entre la nord-americana Judith Butler, referent en els estudis de gènere, i la filòsofa gironina Fina Birulés, amb la intenció d’establir un pont entre "el que passa al món i el que passa aquí", diu Carrera. També hi haurà un conversa al Palau de la Música entre el músic Alfred Brendel i el sociòleg Richard Sennett. "En un programa que enllaça amb la tradició del CCCB, reflexionarem sobre l’impacte de la globalització a les ciutats, també en la dimensió cultural", explica Carrera.\nL’arquitectura tindrà un paper destacat en les activitats de Ciutat Habitable. "Farem que es trobin un arquitecte i una personalitat d’altres àmbits, com ara escriptors, editors, sociòlegs i periodistes", diu l’arquitecte Carles Muro. La incidència de la tecnologia en el desenvolupament social de les ciutats serà un dels eixos de l’itinerari Ciutat Digital, i visualitzar la ciutat invisible serà un dels propòsits de Ciutat Democràtica, en què es reflexionarà sobre els drets a l’habitatge, a un entorn de qualitat, a la salut, a l’educació i a la memòria.


La Direcció General d’Ordenació de la Seguretat Social (DGOSS) ha emès un criteri pel que s’estableix que el contracte per compte aliena que ha de formalitzar el pensionista que vulgui compatibilitzar el 100% de la quantia de la pensió de jubilació amb una activitat per compte pròpia ha d’emmarcar-se en l’activitat que doni lloc a la seva alta al Règim Especial de Treballadors Autònoms (RETA).\nAixí doncs, el pensionista haurà d’estar en situació d’alta en el RETA i acreditar tenir contractat almenys a un treballador per compte aliena en l’activitat.\nAquest criteri modifica els criteris anteriors, ja que es passa de ser suficient per a la compatibilització tenir a un treballador, a matisar-se la necessitat de que aquesta contractació es realitzi en l’àmbit de l’activitat que estigui exercint el treballador autònom, el que implica deixar fora de l’accés a la jubilació plena al 100% els supòsits en que el treballador per compte aliena sigui un empleat de la llar que presta serveis en el domicili particular de l’autònom. També queden exclosos els casos de consellers, administradors, socis o comuners de societats i entitats sense personalitat a no ser que comptin amb altres activitats per compte pròpia com a persona física on s’acrediti tenir almenys un treballador per compte aliena.\nAquest canvi de criteri no suposarà una revisió de les compatibilitats ja reconegudes.\nEn el cas de que l’autònom contracti a un familiar col·laborador per acollir-se a la compatibilitat plena amb la pensió de jubilació, aquest haurà de tenir la condició de treballador per compte aliena.


Dolor i vida – En poques paraules\nAhir i avui no he estat capaç de llevar-me a temps per a complir les mínimes obligacions. Per fortuna no és un entrebanc diari, però una vegada al mes pot caure perfectament.\nTinc una amiga, també malalta d’endometriosi, que guarda tots els dies d’afers personals per aquestes situacions. Té sort de ser funcionària i cap d’un servei, per això no s’ha de sentir dir gaire barbaritats. També és cert que la resta de jornades treballa més hores que un rellotge per a compensar (dissabtes inclosos).\nUna altra amiga, companya de feina fa anys, faltava gairebé cada mes el primer dia de regla. Malgrat que no estava contractada a la meva empresa i venia com a autònoma per tirar endavant un projecte, d’ella sí que en deien de barbaritats. Qui era el nostre cap remugava cada vegada que trucava explicant que es trobava tan malament que no podria venir. Fins i tot sabent que qui hi sortia perdent era ella, que no cobrava els dies en que no podia fer acte de presència, no es podia estar de deixar-la de mandrosa cap amunt. Quan mesos més tard li van practicar una histerectomia d’urgència, no vaig sentir mai una disculpa per part dels de les crítiques.\nCom se li explica en algú pel qual trobar-se malament és un fet excepcional, que els dies en que a tu et pot passar això són la minoria? Les dones que patim endometriosi sovint ens trobem malament els dies anteriors a la regla, els dies en que la tenim (que solen ser més del doble que la mitjana de 4 o 5 de les dones sanes) i els dies en que ovulem. De manera que si fem càlculs ràpids potser hi haurà una setmana al mes en que no ens farà mal res. I si no tenim sort, i estem afectades per endometriosi severa de la que s’estén pertot, no hi haurà treva.\nI el fet és que com a societat no ens agrada el dolor. Els que pateixen, els qui es queixen, fins i tot els morts, ens fan nosa perquè embruten la postal que ens agrada mirar. Tampoc s’entenen aquestes circumstàncies, ni hi ha cap interès a fer-ho.\nNo em centro només en malalties ginecològiques. Sovint parlo del tema amb una altra amiga que pateix dolor crònic per una qüestió motora. La conclusió a la que arribem sempre és la mateixa: qui no ho ha viscut no se’n fa a la idea. No és que no tinguin en compte les nostres circumstàncies per mesquinesa (potser algú sí) sinó que ni poden concebre el que suposa la vida així.\nLa vida amb dolor crònic és incompatible amb la normalitat que coneixem. És incompatible amb fer plans, amb poder rendir sempre segons la teva voluntat i les teves previsions, amb les exigències de la maternitat i les de la vida familiar. Senzillament, és incompatible amb viure.\nEm faig un pla de treball, obro l’agenda i apunto les cites del dia, potser fins i tot deixo el dinar fet el dia abans… i aleshores aquella nit el dolor em manté hores desperta, l’endemà segueix mossegant i físicament m’és impossible tirar endavant. Agafo l’agenda i esborro o canvio tot el que hi havia apuntat. Arriba el moment d’anar a recollir els meus fills i, ara ve el pitjor de tot, em pregunten per què vinc enfadada. Inspiro fondament i els explico que no estic enfadada, que em trobo malament. “Com és que sempre et trobes malament, mama?” “Que t’hauran d’operar de la panxa altra vegada, mama?” La por als seus ulls quan creuen que potser tornaré a l’hospital és el peatge més amarg de la malaltia.\nPatir dolor, a més, és molt cansat. Sovint ja ni sóc conscient de que em fa mal el cos, només noto una fatiga immensa. El cap va a la velocitat del llamp però no tinc prou energia com per a executar el que he pensat. Aleshores venen aquells dies en que m’empipo tant, i el que sigui que havia planificat em ve tant de gust, que acabo forçant-me i pagant-ne les conseqüències durant un cert temps.\nSi us plau, no us ho prengueu malament si quan veniu i em pregunteu com em trobo no sé què respondre o el que us dic no us convenç. Últimament responc “he estat pitjor” o bé “viva” a “com estàs?”. Al meu marit, amb la confiança de vint anys plegats, em surt un “encara respiro”. Si digués “bé” seria només una fórmula de cortesia, probablement falsa, i “malament” seria una injustícia per contrast amb d’altres.\ndolor crònic, Endometriosi, endometriosis, ginecologia\nMorir una mica cada dia\nLa obesidad en This is us. Un tratamiento respetuoso y realista\nOne thought on “Dolor i vida”\nMaria Viñolas Tolosa ha dit:\n8 Mai, 2018 a les 9:27 pm\nRoser, és terrible viure amb dolor i és terrible l’endometriosi, que a més és una gran desconeguda perquè és ” cosa de dones”. Tens el meu suport!


Crema totalment un camió que transportava pebrots a l'AP-7 a Tarragona\nCrema totalment un camió que transportava pebrots i llimones a l'AP-7 a Tarragona\nA primera hora del matí encara hi ha un carril tallat per la retirada del vehicle\ndimecres, 5 de juny 2019 - 08:29h\nImatge d'arxiu d'un camió incendiat. | cedida Bombers\nEls Bombers de la Generalitat s'han activat la matinada d'aquest dimecres, 5 de juny, per l'incendi d'un vehicle a l'AP-7 tarragonina. Segons han informat els Bombers, al voltant de dos quarts de quatre de la nit, concretament a les 3.23 hores, han rebut l'avís d'un camió que cremava al punt quilomètric número 246 de l'AP-7 en direcció Barcelona, al seu pas pel terme municipal de la ciutat de Tarragona, just després de la sortida número 33.\nEl vehicle incendiat és un tràiler que transportava pebrots i llimones i que ha quedat totalment calcinat. Afortunadament, cap persona ha resultat ferida en l'incendi del camió. Fins al lloc dels fets s'hi han desplaçat dues dotacions dels Bombers de la Generalitat, que han dut a terme les tasques d'extinció. Una de les dotacions mobilitzades portava l'autoescala per poder treballar en l'extinció des de l'altura.\nUn carril tallat a l'espera de la retirada del camió\nPel que fa a l'afectació viària, tal com ha informat el Servei Català de Trànsit, en un primer moment s'han hagut de tallar dos carrils en aquest punt de l'AP-7 a Tarragona en sentit Barcelona, per tal de facilitar les tasques als serveis d'emergència. Al voltant de dos quarts de vuit del matí s'ha reobert un dels carrils. Durant tot el matí d'aquest dimecres les retencions i cues en aquest punt de l'AP-7 han sigut constants a causa del carril tallat per la retirada del vehicle i les tasques de neteja de la calçada.\nCremen dos cotxes a l'Alt i Baix Camp\nEls Bombers de la Generalitat ja es van haver d'activar aquest dimarts per sufocar les flames de dos cotxes que es van incendiar a les carreteres tarragonines. El primer va ser a Vilabella, a l'Alt Camp, a la carretera que connecta aquest municipi amb el de Renau. Pel que fa a l'altre vehicle cremat, va ser a Botarell a mig matí, a la carretera N-420.\nincendi Bombers AP-7